b'\n_START_ARTICLE_\nRomance & Cigarettes\n_START_SECTION_\nJuoni\n_START_PARAGRAPH_\nTer\xc3\xa4stehtaan ty\xc3\xb6ntekij\xc3\xa4 Nick Murder (James Gandolfini) on ollut vuosia naimisissa ompelija Kittyn (Susan Sarandon) kanssa, ja heill\xc3\xa4 on kolme tyt\xc3\xa4rt\xc3\xa4. Vaikka rakastaakin vaimoaan, Nick ihastuu seksikk\xc3\xa4\xc3\xa4seen alusvaatemyyj\xc3\xa4\xc3\xa4n Tulaan (Kate Winslet) ja aloittaa tulisen suhteen t\xc3\xa4m\xc3\xa4n kanssa. Kun Kitty p\xc3\xa4\xc3\xa4see selville miehens\xc3\xa4 uskottomuudesta, h\xc3\xa4n heitt\xc3\xa4\xc3\xa4 Nickin ulos yhteisest\xc3\xa4 kodista. Tarinan kuluessa monet henkil\xc3\xb6hahmot puhkeavat puhumaan tunteistaan alkamalla esitt\xc3\xa4\xc3\xa4 suosikkis\xc3\xa4velmi\xc3\xa4\xc3\xa4n \xe2\x80\x9dplaybackina\xe2\x80\x9d eli liikuttaen huuliaan alkuper\xc3\xa4islevytysten tahdissa.'